**Отчет за 2023 г. за дейностите на РЗИ-Добрич по Национална програма за контрол и лечение на ротавирусните гастроентерити в Република България, 2022-2025г.**

В изпълнение на заповед на Министъра на здравеопазването РД 01-566/13.10.2023г. на територията на област Добрич са извършени следните дейности:

1. За деветмесечието на 2023г. в област Добрич, по данни от отчетите на ОПЛ, са извършени 1082 имунизации в областта

2. В рамките на текущия и тематичен контрол на ОПЛ се оказва методична помощ по прилагането на ваксината против ротавирусните гастроентерити

3. При получаване на ваксини в имунизационния кабинет на РЗИ - Добрич им се предоставят промотивни материали по програмата.

4. С цел повишаване нивото на информираност за изпълнителите на програмата са организирани и проведени 5 семинара, на които е проведено обучение на ОПЛ от област Добрич, явяващи се изпълнители по програмата:

• 2 семинара в гр. Добрич (на 22.11.2023г. и на 22.11.2023г.), на които са присъствали ОПЛ с амбулатории на територията на община Добрич, общ. Крушари, общ. Генерал Тошево и община Добрич-селска. На 22.11.2023г. присъстваха и представители на РЗОК - Добрич, които запознаха присъстващите ОПЛ с механизмите на отчитане на извършените имунизации по национални програми.

• 1 семинар в гр. Каварна (на 21.11.2023г.), на който са присъствали ОПЛ с амбулатории на територията на община Каварна

• 1 семинар в гр. Тервел (на 22.11.2023г.), на който са присъствали ОПЛ с амбулатории на територията на община Тервел

• 1 семинар в гр. Балчик (на 23.11.2023г.), на който са присъствали ОПЛ с амбулатории на територията на община Балчик

На семинарите ОПЛ са запознати с целите на програмата, целевите групи за имунизация, необходимостта от профилактика чрез имунизация. Предоставени са им промотивни материали.

5. На 29.11.2023г. и 30.11.2023г. са проведени 2 семинара на здравните специалисти от учебните и детски заведения от областта. Присъстващите са запознати с програмата, риска от заболяването, ползата от имунизацията срещу РГЕ и безопасността на ваксините. Предоставени са им промотивни материали.

6. Здравно-образователни материали са предоставени в родилните отделения в 2 МБАЛ в областта за информиране на майките на новородените.

7. Със средствата, предоставени ни със Заповеди на МЗ РД-01-566/13.10.2023г. и РД-03-229/31.10.2023г. са подготвени промотивни материали по програмата, осигурени са консумативи и кафе-пауза за провеждане на семинарите.

8. Извършените разходи за изпълнението на дейностите са изготвени в съответствие с указанията на Министерство на финансите, Сметната палата и Министерство на здравеопазването за реда и начина за предоставяне на отчетите за касовото изпълнение на бюджетните и извънбюджетните сметки и фондове за 2023г. и са отразени в отчета за касовото изпълнение на бюджета на РЗИ - Добрич.